Sjávarútvegurinn greiddi 34,6% hærri gjöld 2018 en 2017 . Hagnaðurinn stóð hins vegar í stað . Ljósmynd / Þröstur Njálsson Sjávarútvegurinn greiddi 21,4 milljarða króna í opinber gjöld árið 2018 og er það 5,5 milljarða hækkun miðað við árið 2017 , að því er fram kemur í greiningu Íslandsbanka á íslenskum sjávarútvegi . Þrátt fyrir að atvinnugreinin hafi greitt 34,6% hærri gjöld varð engin breyting á hagnaði hennar milli ára og var hann um 27 milljarðar bæði árin . Af opinberum gjöldum voru veiðigjöldin hæst á árinu 2018 eða rúmir 11 milljarðar sem eru 53% af opinberum gjöldum sjávarútvegsins . Höfðu veiðigjöldin hækkað um 65% eða því sem nemur 4,4 milljarðar króna frá árinu 2017 . Þá hækkaði tekjuskattur fyrirtækjanna um 900 milljónir milli ára og greitt tryggingagjald um 200 milljónir . Skuldir sjávarútvegsfyrirtækja hækkuðu um 24 milljarða milli áranna 2017 og 2018 og urðu þær 389 milljarðar króna . En á árinu 2017 hækkaði skuldastaða fyrirtækjanna um 51 milljarð miðað við árið á undan . Íþyngjandi launakostnaður Fram kemur í greiningunni að „ tveir stærstu kostnaðarliðir sjávarútvegsfyrirtækja eru launakostnaður og olíukostnaður Launakostnaður hefur hækkað umtalsvert hraðar en tekjur sjávarútvegsfélaga og hefur sá kostnaðarliður því orðið meira íþyngjandi í rekstri sjávarútvegsfélaganna undanfarinn áratug eða svo Þrátt fyrir að hlutfall launakostnaðar af tekjum sé hærra hjá útgerðum en í fiskvinnslu hefur hlutfallið hækkað meira í fiskvinnslu en hjá útgerðum undanfarinn áratug Ástæðan er sú að launakostnaður ræðst að miklu leyti af tekjum útgerða á meðan slíkt gildir ekki í fiskvinnslu . “